
Nr.867/10.02.2021

RAPORT DE SPECIALITATE
pentru constituirea Comisiei Locale de Ordine Publică

In conformitate cu prevederile  art. 28 din Legea Poliţiei Locale  nr.155/2010,  la nivelul fiecărei comune, al fiecărui oraş, municipiu şi sector al municipiului Bucureşti unde funcţionează poliţia locală se organizează şi funcţionează comisia locală de ordine publică, prin hotărâre a consiliului local, respectiv a Consiliului General al Municipiului Bucureşti, denumită în continuare comisia locală, care este un organism cu rol consultativ.
La nivelul Consiliului Local al Municipiului Timișoara  s-a înființat  Direcția Poliției Locale, conform Legii nr. 155/2010, prin Hotărârea Consiliului Local al Municipiului Timișoara nr. 441/20.12.2010 ca instituție publică de interes local cu personalitate juridică în subordinea organului administrativ deliberativ.
Comisia Locală este constituită, după caz, din: primar, respectiv primarul general în cazul municipiului Bucureşti, şeful unităţii/structurii teritoriale a Poliţiei Române sau reprezentantul acestuia, şeful poliţiei locale, secretarul unităţii administrativ-teritoriale şi 3 consilieri locali, respectiv consilieri generali în cazul municipiului Bucureşti, desemnaţi de autoritatea deliberativă.
Potrivit  dispoziţiilor art. 29 din Legea Poliţiei Locale nr. 155/2010, Comisia Locală are următoarele atribuţii:
a) asigură cooperarea dintre instituţiile şi serviciile publice cu atribuţii în domeniul ordinii şi al siguranţei publice la nivelul unităţii/subdiviziunii administrativ-teritoriale;
   	 b) avizează proiectul regulamentului de organizare şi funcţionare a poliţiei locale;
c) elaborează proiectul planului de ordine şi siguranţă publică al unităţii/subdiviziunii administrativ-teritoriale, pe care îl actualizează anual;
d) analizează periodic activităţile de menţinere a ordinii şi siguranţei publice la nivelul unităţii/subdiviziunii administrativ-teritoriale şi face propuneri pentru soluţionarea deficienţelor constatate şi pentru prevenirea faptelor care afectează climatul social;                                                                                              
e) evaluează cerinţele specifice şi face propuneri privind necesarul de personal al poliţiei locale;
 f) prezintă autorităţii deliberative rapoarte anuale asupra modului de îndeplinire a prevederilor planului de ordine şi siguranţă publică al unităţii/subdiviziunii administrativ-teritoriale. În baza concluziilor desprinse din analizele efectuate, propune autorităţilor administraţiei publice locale iniţierea unor proiecte de hotărâri prin care să se prevină faptele care afectează climatul social.
Şedinţele Comisiei Locale sunt conduse  de primar, iar secretariatul  Comisiei Locale este asigurat de persoane cu atribuţii în acest sens din aparatul de specialitate al primarului.


Având în vedere considerentele  expuse mai sus,  propunem  aprobarea Hotărârii Consiliului Local privind  constituirea Comisiei Locale de Ordine Publică în următoarea componenţă:  

Preşedinte: - Cosmin Tabără- Viceprimarul Municipiului Timişoara;
[bookmark: _GoBack]Membrii:  -  Comisar şef Drăguța Daniel – Şeful Poliţiei  Municipiului Timişoara;
                  -  Caius Șuli – Secretarul General al Municipiului Timişoara;
   - Dumitru Domășnean-Urechiatu–Director executiv al  Poliţiei Locale Timişoara;
    -  ______________ - consilier local;
    -  ______________ - consilier local;
                                -   ______________ - consilier local;

Modul  de funcţionare a comisiei  locale se stabilește  prin regulamentul de  organizare şi funcţionare a acesteia  conform anexei care face parte integrantă din Proiectul de Hotărâre.
În concluzie, propunem adoptarea unei hotărâri de consiliu privind aprobarea constituirii Comisiei Locale de Ordine Publică, stabilirea componenței acesteia, precum și aprobarea Regulamentului de organizare și funcționare a Comisiei Locale de Ordine Publică.

La data intrării in vigoare a hotărârii își încetează efectele următoarele hotărâri:

· Hotărârea Consiliului Local nr. 15/26.06.2012 privind constituirea Comisiei Locale de Ordine Publică;
· Hotărârea Consiliului Local nr. 102/11.03.2014 privind modificarea și completarea HCLMT nr. 15/26.06.2012	privind constituirea Comisiei Locale de Ordine Publică, completată prin HCLMT nr. 54/24.07.2012
· Hotărârea Consiliului Local nr. 54/24.07.2012 pentru completarea HCLMT nr. 15/26.06.2012 privind constituirea Comisiei Locale de Ordine Publică;
· Hotărârea Consiliului Local nr. 143/18.10.2016 privind  modificarea  și completarea Hotărârii Consiliului Local al Municipiului Timișoara nr. 102/11.03.2014 privind modificarea și completarea HCLMT nr. 15/26.06.2012 privind constituirea Comisiei de Ordine Publică, completată prin Hotărârea Consiliului Local al Municpiului Timișoara nr. 54/24.07.2012.

